Baldvin Einarsson
Store norske leksikon,Historie,Norsk og nordisk historie,Islands historie
Baldvin Einarsson var en islandsk jurist og forfatter, som var en viktig skikkelse i den islandske selvstendighetsbevegelsen.
Baldvi Einarsson levde i København fra 1827, der han ble uteksaminert som jurist i 1831. Mellom 1829 og 1832 ga han ut tidsskriftet Ármann á alþingi og krevde i en brosjyre i 1832 en egen islandsk stenderforsamling.Da de islandske lovene fra fristatstiden (fra rundt 800 og frem til 1260-årene), Grágás, ble utgitt for første gang i 1829, skrev Baldvin Einarsson en større avhandling om dette lovverket. Han døde i en brann i 1833, men avhandlingen ble trykt i Juridisk tidsskrift i København i 1834, og gjorde han til en forløper for den påfølgende islandske selvstendighetsbevegelsen. Les mer i Store norske leksikon Grågås Alltinget stendermøter Danmarks historie Islands historie Island